Source: http://skolenie.slov-lex.sk/pravne-predpisy/SK/ZZ/2012/124/
Timestamp: 2019-10-18 04:37:35+00:00

Document:
124/2012 Z.z. - Vyhláška Ministerstva dopravy, výst... - Slov-lex
preukazovaní finančnej spoľahlivosti,
vykonávaní skúšok na získanie odbornej spôsobilosti vedúceho dopravy a prevádzkovateľa cestnej dopravy,
vykonávaní skúšok na získanie odbornej spôsobilosti v taxislužbe,
označovaní vozidiel obchodným menom a o vybavenosti technickej základne prevádzkovateľa cestnej dopravy,
obsahu cestovného poriadku, postupe jeho zostavovania a schvaľovania a o spôsobe zverejňovania,
vykonávaní skúšok vodiča taxislužby, zozname predmetov skúšky a o preukaze vodiča taxislužby,
priebehu kontroly prepravy nebezpečných vecí na cestách a o vzore záznamu z kontroly na cestách,
návrhoch na začatie konaní podľa zákona.
Táto vyhláška ďalej ustanovuje
vzor preukazu povereného zamestnanca pri výkone odborného dozoru.
Finančná spoľahlivosť sa preukazuje otváracou súvahou, súvahou alebo výkazom o majetku a záväzkoch, ktoré sú potvrdené podľa osobitného predpisu.1)
Finančná spoľahlivosť sa posudzuje podľa počtu motorových vozidiel, ktoré sú uvedené v žiadosti o vydanie povolenia, evidovaných v Slovenskej republike, ktoré prevádzkovateľ cestnej dopravy bude vlastniť, skutočne vlastní, má v prenájme alebo ktoré má na základe zmluvy o kúpe prenajatej veci s obchodnou spoločnosťou, ktorá sa zaoberá prenajímaním vecí s možnosťou ich odkúpenia nájomcom a ktorá má s prevádzkovateľom cestnej dopravy zmluvu o kúpe cestného motorového vozidla.
Za člena skúšobnej komisie možno vymenovať zamestnanca krajského úradu pre cestnú dopravu a pozemné komunikácie, obvodného úradu pre cestnú dopravu a pozemné komunikácie, vyššieho územného celku, učiteľa vysokej školy alebo strednej odbornej školy z odboru cestnej dopravy, zamestnanca výskumnej alebo vzdelávacej ustanovizne z odboru cestnej dopravy alebo zástupcu záujmového združenia dopravcov.
Za predsedu skúšobnej komisie možno určiť člena skúšobnej komisie, ktorý má vysokoškolské vzdelanie a najmenej päť rokov výkonu
riadiacej funkcie, ktorej náplňou je činnosť v odbore cestnej dopravy,
štátnej správy na úseku cestnej dopravy alebo
pedagogickej činnosti na vysokej škole.
Predsedu skúšobnej komisie počas jeho neprítomnosti zastupuje ním určený iný člen skúšobnej komisie, ak spĺňa požiadavky podľa odseku 2.
Skúšobná komisia je spôsobilá hodnotiť písomnú skúšku, skúšať, uznávať odbornú spôsobilosť oslobodeného od skúšky a navrhovať vydanie osvedčenia o odbornej spôsobilosti, ak je prítomných najmenej päť členov vrátane jej predsedu alebo člena, ktorý ho zastupuje. Na prijatie uznesenia v ktorejkoľvek veci je potrebná nadpolovičná väčšina hlasov prítomných členov. V prípade rovnosti hlasov rozhoduje hlas predsedu alebo člena, ktorý ho zastupuje.
Skúšobná komisia sa schádza podľa potreby minimálne raz za tri mesiace. Skúšobnú komisiu zvoláva a jej rokovanie vedie jej predseda alebo iný člen skúšobnej komisie, ktorý ho zastupuje. Rokovanie skúšobnej komisie je neverejné. Okrem členov skúšobnej komisie sa na ňom zúčastňuje zapisovateľ, a ak ide o skúšku, uchádzač. Zapisovateľom je určený zamestnanec úradu, ktorý skúšobnú komisiu zriadil.
údaje o preukazovaní odbornej spôsobilosti skúškou, najmä mená a priezviská členov skúšobnej komisie zúčastnených na písomnej skúške, znenie otázok písomnej skúšky, hodnotenie písomnej skúšky a hodnotenie ústnej skúšky,
záver o tom, či odborná spôsobilosť uchádzača bola preukázaná alebo nie,
Skúška sa skladá z písomnej časti a ústnej časti. Písomnú skúšku tvorí
test zameraný na preukázanie základných teoretických vedomostí potrebných na výkon prevádzkovateľa cestnej dopravy a
riešenie konkrétnej praktickej situácie, ktorú treba v cestnej doprave vedieť vyriešiť (ďalej len „prípadová štúdia“).
Každá časť písomného testu trvá najmenej dve hodiny. Ústna skúška trvá najviac jednu hodinu.
Písomný test obsahuje spolu 80 otázok s možnosťou výberu zo štyroch odpovedí, z ktorých len jedna je správna. Otázky sa vyberajú z každého predmetu jednotlivo pre nákladnú a osobnú cestnú dopravu. Písomný test obsahuje minimálne päť otázok maximálne 15 otázok z každého predmetu. Za písomný test možno získať najviac 40 % z celkového počtu bodov. Za vyriešenie prípadovej štúdie možno získať najviac 35 % z celkového počtu bodov.
Ústna skúška sa vykonáva formou ústnej odpovede na vylosovanú jednu otázku zo zoznamu otázok. Zoznam otázok obsahuje minimálne 30 otázok, z každého predmetu minimálne tri otázky. Za ústnu skúšku možno získať najviac 25 % z celkového počtu bodov.
Na hodnotenie stupňom „prospel” je potrebné získať v priemere najmenej 60 % bodov v rámci písomného testu, za vyriešenie prípadovej štúdie a za ústnu skúšku. Uchádzač, ktorý na skúške neuspel, môže skúšku zopakovať najskôr po uplynutí troch mesiacov odo dňa konania neúspešnej skúšky. Opakovaná skúška je v celom rozsahu novou skúškou.
Vykonávanie skúšok na získanie odbornej spôsobilosti v taxislužbe
Ustanovenia § 3 ods. 1 až 7 platia primerane aj pre vykonávanie skúšky na získanie odbornej spôsobilosti v taxislužbe.
Obsahom skúšky je preukázanie odbornej spôsobilosti potrebnej na výkon prevádzkovateľa cestnej dopravy v taxislužbe, ak žiadateľ nemá vysokoškolské vzdelanie alebo úplné stredoškolské vzdelanie, ktorého obsahové zameranie je zhodné s predmetmi skúšky. Obsah skúšky na získanie odbornej spôsobilosti v taxislužbe je uvedený v prílohe č. 1. Vzor osvedčenia o odbornej spôsobilosti na vykonávanie taxislužby je uvedený v prílohe č. 2.
Skúška sa skladá z písomnej časti a ústnej časti. Písomná skúška trvá najviac jednu hodinu a tvorí ju
test zameraný na preukázanie základných teoretických vedomostí potrebných na výkon prevádzkovateľa cestnej dopravy v taxislužbe a
Test obsahuje otázky s možnosťou výberu zo štyroch odpovedí, z ktorých len jedna je správna. Otázky musia mať vzťah k druhu cestnej dopravy, v ktorom uchádzač preukazuje odbornú spôsobilosť. Za písomný test možno získať najviac 45 bodov. Za vyriešenie prípadovej štúdie možno získať najviac 35 bodov.
Ústna skúška sa vykonáva formou ústnej odpovede na vylosovanú jednu otázku zo zoznamu otázok. Zoznam otázok obsahuje minimálne 30 otázok, z každého predmetu podľa prílohy č.1 minimálne tri otázky.
Obchodným menom prevádzkovateľa cestnej dopravy sa označí
autobus používaný na autobusovú dopravu,
osobné auto používané na výkon taxislužby,
nákladné auto alebo iné vozidlo používané na nákladnú cestnú dopravu.
Súčasťou označenia je adresa sídla prevádzkovateľa cestnej dopravy, telefónne číslo a faxové číslo, prípadne iný údaj. Označenie sa vyhotoví nezmazateľne písmomaliarsky na karosériu alebo použitím samolepiacej nálepky, prípadne mechanicky pripevnenou tabuľkou. Magnetické, pneumomagnetické alebo iné odnímateľné pripevnenie nálepky alebo tabuľky nie je prípustné s výnimkou osobného auta používaného na výkon taxislužby. Písmená tvoriace obchodné meno prevádzkovateľa cestnej dopravy sa vyhotovia tak, aby boli čitateľné a farebne odlíšené od podkladu a mali výšku najmenej 30 mm a hrúbku najmenej 5 mm. Označenie sa umiestni na oboch stranách karosérie autobusu, nákladného auta alebo iného vozidla a môže sa umiestniť aj na prednom alebo zadnom čele karosérie. Na osobnom aute sa označenie umiestni na predných ľavých a pravých dverách karosérie.
Autobus na autobusovej linke sa označí tiež údajom o východiskovej nástupnej zastávke a cieľovej výstupnej zastávke, prípadne aj údajmi o zastávkach medzi nimi, pri autobusoch vybavených elektronickým zariadením na označenie smeru jazdy vozidla údajmi o cieľovej zastávke a nasledujúcej nácestnej zastávke, a ak ide o mestskú pravidelnú autobusovú dopravu, aj číslom linky. Označenie autobusovej linky sa umiestňuje vpredu za čelným oknom vozidla.
Písmo názvu východiskovej zastávky a cieľovej zastávky v pravidelnej autobusovej doprave má výšku najmenej 30 mm. Ak nie je v autobuse použitá elektronická tabuľa, má tabuľka s označením autobusovej linky veľkosť najmenej 600 x 150 mm a
biely podklad a čierne písmená v prímestskej autobusovej doprave, ak vyšší územný celok v dopravnej licencii neurčí inú farebnú kombináciu,
V mestskej autobusovej doprave je súčasťou tabuľky s označením autobusovej linky aj jej číselné alebo iné všeobecne zrozumiteľné označenie. Toto označenie sa umiestni aj na zadné čelo karosérie autobusu, prípadne podľa potreby aj na iné miesto autobusu. Výška písmen číselného alebo iného označenia autobusovej linky je najmenej 100 mm.
Vybavením potrebným na prevádzku, údržbu a technickú kontrolu vozidiel prevádzkovateľa cestnej dopravy používaných na podnikanie sú najmä dielne a iné uzavreté miestnosti umožňujúce dennú technickú údržbu a drobné opravy vozidiel, ktoré sú vybavené zdvíhacím zariadením alebo montážnou jamou, sklady náhradných dielcov a mazív, miesta na čistenie interiéru vozidla a umývanie karosérie, zariadenia umožňujúce údržbu, opravy a hustenie pneumatík.
Vybavenie prevádzkovateľa cestnej dopravy je v priestore parkovania alebo garážovania vozidiel prevádzkovateľa cestnej dopravy alebo v jeho bezprostrednej blízkosti, aby umožňovalo dennú údržbu po ukončení prepravy a prípravu na ďalšiu prepravu.
Priestory, v ktorých hromadne parkujú alebo garážujú vozidlá prevádzkovateľa cestnej dopravy, sú ohradené a zabezpečené pred vniknutím nepovolaných osôb. Mimo takých priestorov môžu parkovať jednotlivé vozidlá, ak ide o krátkodobé odstavenie vozidla pred ďalšou prepravou.
Vybavením potrebným na starostlivosť o cestujúcich a ich batožinu a domáce zvieratá sú najmä čakárne, hygienické a sociálne zariadenia, informačné miesta, úschovne batožín, stravovacie miesta na autobusových staniciach, prístrešky, lavičky, odpadkové koše a informačné tabule na zastávkach, zariadenia na krátkodobé ubytovanie cestujúcich na veľkých autobusových staniciach alebo v ich bezprostrednej blízkosti.
Vybavením potrebným na starostlivosť o náklad sú sklady alebo iné priestory prevádzkovateľa cestnej dopravy alebo inej osoby, ktoré je prevádzkovateľ cestnej dopravy oprávnený používať, umožňujúce krátkodobé uskladnenie tovaru alebo vozidiel, ich prívesov alebo návesov s nákladom pred ďalšou prepravou alebo pred jeho doručením adresátovi. Sklady a iné priestory musia byť zabezpečené pred krádežou, pred znehodnotením poveternostnými vplyvmi alebo zásahom tretej osoby.
Číslo autobusovej linky sa určí v dopravnej licencii podľa jednotného celoštátneho číselníka ministerstva dopravy, výstavby a regionálneho rozvoja Slovenskej republiky. Obsahuje v číselnom vyjadrení miesto východiskovej zastávky podľa správneho usporiadania Slovenskej republiky a poradové číslo autobusovej linky. V mestskej autobusovej doprave číslo autobusovej linky vyjadruje jej poradové číslo v obci, a ak je v obci aj dráhová doprava, odlíšenie od čísel dráhových liniek.
Tarifná vzdialenosť je podkladom na výpočet cestovného za prepravu cestujúcich a úhrad za prepravu batožiny, domácich zvierat a autobusových zásielok. Tarifná vzdialenosť jednotlivých zastávok autobusovej linky sa určí na základe skutočne zistenej vzdialenosti zastávky od východiskovej zastávky v kilometroch zaokrúhlenej nahor. Skutočná vzdialenosť sa zisťuje určeným meradlom, podľa pasportu cesty alebo na základe digitálnych máp.
Cestovný čas medzi odchodom z jednej zastávky a príchodom na druhú zastávku sa v cestovnom poriadku uvádza podľa skutočne zisteného času potrebného na presun autobusu medzi zastávkami s prihliadnutím na prevádzkové podmienky a prepravnú situáciu. Cestovný čas sa určí tak, aby ho bolo možné dodržať bez prekročenia povolenej rýchlosti aj pri zhoršených prevádzkových podmienkach a aby autobus nemusel neprimerane dlho stáť na nácestných zastávkach. Pri určovaní času príchodu a odchodu treba dbať o dodržiavanie povinných prestávok vodičov autobusov a pracovného času osádok autobusov, rešpektovať reguláciu cestnej premávky, zohľadňovať primeraný čas na nastupovanie a vystupovanie cestujúcich a nakladanie a vykladanie cestovnej batožiny a autobusových zásielok a umožňovať prestup na inú autobusovú linku alebo na iný druh dopravy.
Na cestovný poriadok mestskej autobusovej dopravy sa použijú ustanovenia pre prímestskú a diaľkovú autobusovú dopravu s týmito odchýlkami:
údaje podľa odseku 1 písm. a) a b) sú spoločné pre všetky autobusové linky toho istého dopravcu,
pri názve zastávky sa nemusí uvádzať tarifné číslo ani tarifná vzdialenosť od východiskovej zastávky a ani číslo spoja,
údaje podľa odseku 1 písm. g) a i) sa nemusia uvádzať v cestovnom poriadku, ak sú uvedené v prepravnom poriadku a v tarife,
Na vyjadrenie údajov v cestovnom poriadku sa používajú značky uvedené v prílohe č. 3. Ak sa použijú aj iné značky alebo skratky, musia byť v cestovnom poriadku vysvetlené.
Skúšobná komisia na získanie odbornej spôsobilosti vodiča vozidla taxislužby je zložená z piatich členov. Za člena skúšobnej komisie možno vymenovať zamestnanca krajského úradu pre cestnú dopravu a pozemné komunikácie, obvodného úradu pre cestnú dopravu a pozemné komunikácie, vyššieho územného celku, obce, učiteľa vysokej školy alebo strednej odbornej školy z odboru cestnej dopravy, zamestnanca výskumnej alebo vzdelávacej ustanovizne z odboru cestnej dopravy alebo zástupcu záujmového združenia taxislužby.
Za predsedu skúšobnej komisie možno určiť člena skúšobnej komisie, ktorý má vysokoškolské alebo stredoškolské vzdelanie a najmenej päť rokov výkonu
podnikateľskej činnosti v taxislužbe,
Skúšobná komisia je spôsobilá hodnotiť písomnú skúšku a navrhovať vydanie osvedčenia o odbornej spôsobilosti vodiča vozidla taxislužby, ak sú prítomní najmenej traja členovia vrátane jej predsedu alebo člena, ktorý ho zastupuje. Na prijatie uznesenia v ktorejkoľvek veci je potrebná nadpolovičná väčšina hlasov prítomných členov. V prípade rovnosti hlasov rozhoduje hlas predsedu alebo člena, ktorý ho zastupuje.
Skúšobná komisia sa schádza podľa potreby. Skúšobnú komisiu zvoláva a jej rokovanie vedie jej predseda alebo iný člen skúšobnej komisie, ktorý ho zastupuje. Rokovanie skúšobnej komisie je neverejné. Okrem členov skúšobnej komisie sa na ňom zúčastňuje zapisovateľ, a ak ide o skúšku, uchádzač. Zapisovateľom je určený zamestnanec úradu, ktorý skúšobnú komisiu zriadil.
Obsahom skúšky je preukázanie odbornej spôsobilosti potrebnej na výkon činnosti vodiča vozidla taxislužby, ktorý nie je držiteľom osvedčenia o odbornej spôsobilosti potrebnej na výkon prevádzkovateľa cestnej dopravy v taxislužbe podľa § 4 alebo ktorý nepretržite nevykonával činnosť vodiča vozidla taxislužby dlhšie ako tri roky. Skúškou o preukaz vodiča vozidla taxislužby sa preukazuje
schopnosť zaistiť bezpečnosť a pohodlie cestujúcich,
poznanie práv a povinností cestujúcich, ako aj práv a povinností vodiča,
schopnosť zaistiť bezpečné uloženie batožiny a dodržiavanie predpisov o bezpečnosti pri práci pre vodičov s vodičským oprávnením skupiny B,
poznanie dokumentov týkajúcich sa vozidla a cestujúcich, ktoré sa vyžadujú v taxislužbe,
rozvíjanie schopnosti predvídať a chrániť s ohľadom na riziká cestnej dopravy a pracovné úrazy najmä
schopnosť predchádzať a zabraňovať kriminalite a pašovaniu ilegálnych prisťahovalcov,
schopnosť predchádzať poškodeniu zdravia,
uvedomenie si významu dobrého fyzického a duševného stavu,
schopnosť správne posúdiť situáciu pri dopravných nehodách a iných núdzových situáciách,
schopnosť správať sa tak, aby sa posilnil imidž prevádzkovateľa taxislužby,
znalosť cestnej siete, ulíc v mieste pôsobenia a historických pamätihodností,
schopnosť ovládať taxameter.
O skúške a jej výsledku sa vyhotovuje protokol o vykonaní skúšky hodnotenej stupňom „prospel“ alebo „neprospel“. Na hodnotenie stupňom „prospel“ je potrebné získať najmenej 50 % bodov v rámci každej skupiny otázok. Neoddeliteľnou súčasťou protokolu o vykonaní skúšky, ktorým bola hodnotená skúška stupňom „neprospel“, je aj dodatok s odôvodnením hodnotenia.
názov príslušného krajského úradu pre cestnú dopravu a pozemné komunikácie,
meno, priezvisko a dátum narodenia žiadateľa,
adresu bydliska a štátnu príslušnosť,
údaje o čísle písomného testu,
bodové hodnotenie písomného testu,
potvrdenie účastníka skúšky, že sa oboznámil a súhlasí alebo nesúhlasí s výsledkom hodnotenia skúšky,
mená, priezviská a vlastnoručné podpisy členov skúšobnej komisie a odtlačok pečiatky príslušného krajského úradu dopravy.
Preukaz vodiča vozidla taxislužby je doklad s rozmermi 8,56 cm × 5,398 cm vyhotovený v súlade s technickou normou.2) Na prednej strane preukazu v ľavom hornom rohu je obdĺžnik modrej farby s rozmermi 2 cm × 1 cm, v ktorom je kruh vytvorený dvanástimi žltými hviezdičkami. Vo vnútri kruhu sú uvedené veľké písmená „SK“; pod týmto obdĺžnikom je fotografia držiteľa s rozmermi 2 cm × 2,5 cm; vedľa modrého obdĺžnika je veľkými písmenami uvedený nápis v čiernej farbe „SLOVENSKÁ REPUBLIKA“ a pod ním „PREUKAZ VODIČA VOZIDLA TAXISLUŽBY“. Na prednej strane preukazu sú modrou farbou vytlačené slová „Preukaz vodiča vozidla taxislužby“ tak, aby tvorili pozadie preukazu.
Vzor preukazu vodiča vozidla taxislužby je uvedený v prílohe č. 4. Preukaz vodiča vozidla taxislužby sa čelne a nezakryte vystaví na prístrojovej doske vozidla pred pravým predným sedadlom spolujazdca.
sa nebezpečná vec prepravuje vozidlom, ktoré je vhodné alebo určené, vyrobené a schválené na takú prepravu, a či jeho technický stav zodpovedá technickým predpisom,
osádka vozidla a ďalšie osoby, ktoré sa zúčastňujú na nakládke a vykládke nebezpečnej veci a na manipulácii s ňou, sú primerane vyškolené,
sa vo vozidle nachádzajú všetky potrebné doklady,
je vozidlo správne označené oranžovými tabuľami, bezpečnostnými nálepkami, prípadne ďalším potrebným označením a vybavené vhodným množstvom hasiacich prístrojov a osobitnou výbavou.
O vykonanej kontrole sa vyhotoví záznam. Vzor záznamu o kontrole vozidla je uvedený v prílohe č. 5. Jedno vyhotovenie sa vydá vodičovi.
Porušenia príslušných ustanovení Európskej dohody o medzinárodnej cestnej preprave nebezpečných vecí3) (ďalej len „dohoda ADR“) sa zaraďujú do rizikových kategórií. Nedostatky, ktoré nie sú uvedené v rizikových kategóriách, sa klasifikujú podľa popisov týchto kategórií. V prípade niekoľkých porušení na jednu dopravnú jednotku sa na účely podania správy podľa § 11 použije len najzávažnejšia riziková kategória.
Riziková kategória I
zakázaná preprava nebezpečného nákladu,
unikanie nebezpečných látok,
preprava zakázaným spôsobom alebo nevhodnými dopravnými prostriedkami,
preprava voľne uloženého nákladu v kontajneri, ktorý nie je konštrukčne prevádzkyschopný,
preprava vo vozidle bez príslušného osvedčenia o schválení,
vozidlo, ktoré nespĺňa normy o schválení a predstavuje bezprostredné nebezpečenstvo; v opačnom prípade patrí do rizikovej kategórie II,
použitie neschválených obalov,
obaly, ktoré nespĺňajú príslušné obalové inštrukcie,
neboli dodržané osobitné ustanovenia dohody ADR pre zmiešané balenie,
neboli dodržané pravidlá o zabezpečení a uložení nákladu,
neboli dodržané pravidlá o spoločnej nakládke,
neboli dodržané povolené miery naplnenia cisterien alebo obalov,
preprava nebezpečného tovaru bez označenia jeho prítomnosti napríklad doklady, označenie a bezpečnostné značky na obaloch, označenie a bezpečnostné nálepky na vozidle,
preprava bez označenia na vozidle,
chýba informácia o prepravovanom materiáli, ktorá umožňuje určenie rizikovej kategórie I, napríklad UN číslo, vlastné dopravné pomenovanie, obalová skupina,
vodič nemá platné osvedčenie o predpísanom školení,
použitie ohňa alebo nechráneného svetelného zdroja,
Riziková kategória II
dopravná jednotka pozostávajúca z viac ako jedného prívesu alebo návesu,
vozidlo, ktoré už nespĺňa normy na schválenie, ale nepredstavuje bezprostredné nebezpečenstvo,
vozidlo nie je vybavené funkčným(-i) hasiacim(-i) prístrojom(-i) podľa požiadaviek; hasiaci prístroj sa pokladá za funkčný, ak chýba len predpísaná plomba a/alebo označenie doby platnosti; to však neplatí, ak je hasiaci prístroj viditeľne nefunkčný, napríklad tlakomer ukazuje 0,
vozidlo nie je vybavené podľa požiadaviek dohody ADR alebo písomných pokynov,
nie sú dodržané dátumy skúšok a prehliadok a povolená doba používania obalov, stredne veľkých nádob na voľne ložené látky – IBC alebo veľkých obalov,
prepravujúce sa balené zásielky s poškodeným obalom, stredne veľkých nádob na voľne ložené látky – IBC alebo veľkým obalom, alebo poškodené prázdne nevyčistené obaly,
preprava baleného tovaru v kontajneri, ktorý nie je konštrukčne prevádzkyschopný,
cisterny alebo cisternové kontajnery vrátane prázdnych a nevyčistených nie sú správne zatvorené,
preprava kombinovaného obalu s vonkajším obalom, ktorý nie je správne zatvorený,
nesprávne bezpečnostné označenie, označenie oranžovými tabuľami, prípadne ďalšie označenie,
nie sú k dispozícii písomné pokyny v súlade s dohodou ADR, alebo sa písomné pokyny netýkajú prepravovaného tovaru,
Riziková kategória III
veľkosť bezpečnostných nálepiek alebo bezpečnostných značiek alebo veľkosť písmen, čísel alebo symbolov, ktorá nezodpovedá dohode ADR,
informácia v prepravnej dokumentácii okrem rizikovej kategórie I bodu 16 nie je k dispozícii,
osvedčenie o školení nie je vo vozidle, ale existuje dôkaz o tom, že ho vodič má.
Vzor preukazu kontrolóra je uvedený v prílohe č. 7.
Preukaz je doklad bledočervenej farby s rozmermi 101 mm x 70 mm vyhotovený z ofsetového papiera potlačeného jemným rastrom bledočervenej farby, ktorý môže byť zaliaty do plastovej fólie.
Návrh na začatie konania o vydanie osvedčenia vodiča podľa § 7 písm. f) a § 41 ods. 1 písm. m) zákona obsahuje
identifikačné číslo vodiča v registri sociálnej poisťovne (identifikátor zamestnanca), v ktorej je vodič prihlásený.
K žiadosti o vydanie osvedčenia vodiča sa priloží aj povolenie na zamestnanie a doklad o prechodnom pobyte alebo trvalom pobyte na účel podnikania alebo zamestnania.
byť schopný rozumieť účtovnej závierke a jej súčastiam (súvaha a výkaz ziskov a strát alebo výkaz o príjmoch a výdavkoch a výkaz o majetku a záväzkoch),
poznať aplikácie prenosu elektronických údajov v taxislužbe,
byť schopný používať predpisy týkajúce sa cestovného,
byť schopný používať predpisy fakturovania služieb.
Technické normy a aspekty prevádzky
poznať taxameter ako určené meradlo a povinnosti súvisiace s jeho používaním.
Bezpečnosť cestnej dopravy
Príloha č. 4 k vyhláške č. 124/2012 Z. z.
Príloha č. 5 k vyhláške č. 124/2012 Z. z.
Príloha č. 7 k vyhláške č. 124/2012 Z. z.
Smernica Rady 95/50/ES zo 6. októbra 1996 o jednotných postupoch kontroly cestnej prepravy nebezpečného tovaru (Mimoriadne vydanie Ú. v. EÚ, kap. 07/zv. 02, Ú. v. ES L 249, 17. 10. 1995) v znení smernice Európskeho parlamentu a Rady 2001/26/EHS (Mimoriadne vydanie Ú. v. EÚ, kap. 07/zv. 05, Ú. v. ES L 168, 23. 6. 2001), smernice Komisie 2004/112/ES (Ú. v. EÚ L 367, 14. 12. 2004) a smernice Európskeho parlamentu a Rady 2008/54/ES (Ú. v. EÚ L 162, 21. 6. 2008).
Čl. 7 ods. 1 nariadenia Európskeho parlamentu a Rady (ES) č. 1071/2009 z 21. októbra 2009, ktorým sa ustanovujú spoločné pravidlá týkajúce sa podmienok, ktoré je potrebné dodržiavať pri výkone povolania prevádzkovateľa cestnej dopravy, a ktorým sa zrušuje smernica Rady 96/26/ES (Ú. v. EÚ L 300, 14. 11. 2009).
STN ISO/IEC 7810 Identifikačné karty. Fyzikálne vlastnosti. STN ISO/IEC 7816-1 Identifikačné karty. Karty s integrovanými obvodmi a s kontaktmi. Časť 1: Fyzikálne vlastnosti.
Na účely tejto prílohy je miestom evidencie vozidiel štát, v ktorom je evidované motorové vozidlo.
§ 4 Vykonávanie skúšok na získanie odbornej spôsobilosti v taxislužbe
Číslo: 124/2012 Z. z.
Názov: Vyhláška Ministerstva dopravy, výstavby a regionálneho rozvoja Slovenskej republiky, ktorou sa vykonáva zákon č. 56/2012 Z. z. o cestnej doprave

References: § 3
 § 4
 § 11
 § 7
 § 41

Čl. 7

§ 4